Tarbimine on tõusnud uuele levelile! Pühapäevases ETV saates "Ajalik ja ajatu" rääkis üks lugupeetud teoloog "piibli tarbijatest".  Mnjah. Ikka veel seostub tarbimine mulle millegi ärakasutamise ning seejärel äraviskamisega.  Noh, nagu marmelaadituub, pigistad olluse välja, sööd ära, tuubi viskad minema. Vot see on tarbimine. Kui kasvatad ise õunapuu, kastad, poogid, hoolitsed ja seejärel punapõskse päiksesooja õuna tänusõnadega puule ära sööd, siis see ei ole tarbimine (mu meelest).  Järgmise etapina saaksime rääkida juba nt "vaimsete väärtuste tarbimisest". Ja mitu aastat peab mööduma enne kui me räägime nt "joogaõpetuse tarbijatest"? "Lootossuutra tarbijatest"? Ootan huviga!!